CELEX: 62018TN0371
Language: et
Date: 2018-06-18 00:00:00
Title: Kohtuasi T-371/18: 18. juunil 2018 esitatud hagi – Reiner Stemme Utility Air Systems versus EASA

201807201062013372018/C 276/903712018TC27620180806ET01ETINFO_JUDICIAL20180618585921Kohtuasi T-371/18: 18. juunil 2018 esitatud hagi – Reiner Stemme Utility Air Systems versus EASA
 ---documentbreak--- C2762018ET5810120180618ET009058159218. juunil 2018 esitatud hagi – Reiner Stemme Utility Air Systems versus EASA
   (Kohtuasi T-371/18)2018/C 276/90Kohtumenetluse keel: inglise
      Pooled
   
   
      Hageja: Reiner Stemme Utility Air Systems (Wildau, Saksamaa) (esindajad: advokaadid O. Alexander ja P. Stompfe)
   
      Kostja: Euroopa Lennundusohutusamet (EASA)
   
      Nõuded
   
   Hageja palub Üldkohtul:
   
            —
         
         
            tunnistada teatis kulude kohta – kostja väljastatud 28. aprilli 2017. aasta arve nr 90091554 – EAEA apellatsioonikoja 19. aprilli 2018. aasta otsuse kujul tühiseks,
         
      
            —
         
         
            tunnistada komisjoni 27. märtsi 2014. aasta määrus (EL) nr 319/2014, (
                  1
               ) milles käsitletakse Euroopa lennundusohutusametile makstavaid lõive ja tasusid, käesolevas asjas kohaldamatuks,
         
      
            —
         
         
            peatada 28. aprilli 2017. aasta arve nr 90091554 täitmine kuni Euroopa Kohtu otsuse tegemiseni ja
         
      
            —
         
         
            mõista kohtukulud välja kostjalt.
         
      
      Väited ja peamised argumendid
   
   Hagi põhjenduseks esitab hageja neli väidet.
   
            1.
         
         
            Esimene väide, et komisjon ületas lennundusohutuse valdkonnas makse kehtestades oma pädevust.
            Hageja väidab, et „lõiv“ lennukite eest kategoorias 2000 – 5700 kg tõuseb maksudeks, kuna „kindlasummaline lõiv“„hüppab dramaatiliselt“ üle 1700 protsendi. Sellel konkreetsel juhul on kostja teenus kodanikule „tasu“ eest niivõrd tähtsusetu (minimaalne), et kostja teenust ei saa pidada vastusoorituseks, vaid tegemist on maksustamisega.
            Komisjon ei ole siiski pädev kehtestama makse lennundusohutuse valdkonnas. Komisjoni määrus (EL) nr 319/2014, mis näeb hageja lennuki sarnaste lennukite sertifitseerimistoimingute eest ette 263800 euro suuruse kindlasummalise lõivu, mis väidetavalt ei ole mingil viisil seotud kostja tegelike toimingutega ja seetõttu ei ole võrdväärne kostja osutatud teenustega, rikub seega pädevuse andmise põhimõtet.
         
      
            2.
         
         
            Teine väide, et vaidlustatud arve – mida on kinnitatud vaidlustatud otsuses –rikub Euroopa Liidu põhiõiguste harta artiklit 16.
            Lõivud, mida kostja kehtestas määruse (EL) nr 319/2014 alusel teatava sertifitseerimistoimingu eest, on hageja sõnul ebaproportsionaalsed taotletava eesmärgi suhtes ja rikuvad seega hagejale Euroopa Liidu põhiõiguste harta artiklist 16 tulenevat õigust tegeleda ettevõtlusega.
         
      
            3.
         
         
            Kolmas väide, et vaidlustatud arve – mida on kinnitatud vaidlustatud otsuses – kujutab endast diskrimineerivat kohtlemist ja seetõttu rikub Euroopa Liidu põhiõiguste harta artiklit 20.
            Määruse (EL) nr 319/2014 alusel kostja väljastatud vaidlustatud arve ei vasta Euroopa Liidu põhiõiguste harta artiklis20 sätestatud nõuetele, kuna hagejat koheldakse erinevalt võrreldes teiste lennukitootjatega, kes taotlevad tüübisertifikaati, kuigi olukord nõuab ühesugust kohtlemist.
         
      
            4.
         
         
            Neljas väide, et rikuti EL lepingu artikli 13 lõiget 2.
            Lõpetuseks väidab hageja, et määruse (EL) nr 319/2014 artikli 7 lõige 2 ei jäta kostjale mingit kaalutlusruumi seoses sertifitseerimistoimingute eest lõivude tasumisega. Selles määratakse pigem kindlaks, millal tuleb tasuda kindlasummalist ja millal muutuva suurusega lõivu. Sellega on komisjon ületanud oma volitust määruse vastuvõtmiseks ja seega rikkunud EL lepingu artikli 13 lõikes 2 sätestatud liidu institutsioonilist tasakaalu.
         
      (
         1
      )	Komisjoni 27. märtsi 2014. aasta määrus (EL) nr 319/2014, milles käsitletakse Euroopa lennundusohutusametile makstavaid lõive ja tasusid ning tunnistatakse kehtetuks määrus (EÜ) nr 593/2007 (ELT 2014, L 93, lk 58).